Document ID: 32005D0174

ΑΠΌΦΑΣΗ ΤΗΣ ΕΠΙΡΟΠΉΣ
της 28ης Φεβρουαρίου 2005
για την χάραξη κατευθυντηρίων γραμμών που συμπληρώνουν το μέρος Β του παραρτήματος ΙΙ της οδηγίας 90/219/ΕΟΚ του Συμβουλίου για την περιορισμένη χρήση γενετικώς τροποποιημένων μικροοργανισμών
[κοινοποιηθείσα υπό τον αριθμό Ε(2005) 413]
(Κείμενο που παρουσιάζει ενδιαφέρον για τον ΕΟΧ)
(2005/174/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/219/ΕΟΚ του Συμβουλίου, της 23ης Απριλίου 1990, για την περιορισμένη χρήση γενετικώς τροποποιημένων μικροοργανισμών (1), και ιδίως την εισαγωγική παράγραφο του μέρους Β του παραρτήματος ΙΙ,
Μετά από διαβουλεύσεις με την Ευρωπαϊκή Αρχή για την Ασφάλεια των Τροφίμων (European Food Safety Authority) (2),
Εκτιμώντας τα ακόλουθα:
(1)
Πρέπει να πληρούνται τα κριτήρια που ορίζονται στο μέρος Β του παραρτήματος ΙΙ της οδηγίας 90/219/ΕΚ προκειμένου να ελέγχεται η ασφάλεια ενός γενετικώς τροποποιημένου μικροοργανισμού (ΓΤΜ) για την υγεία του ανθρώπου και για το περιβάλλον, καθώς και η καταλληλότητά του για υπαγωγή στο μέρος Γ του παραρτήματος ΙΙ της εν λόγω οδηγίας.
(2)
Η εφαρμογή των εν λόγω κριτηρίων πρέπει να διευκολυνθεί μέσω της χάραξης κατευθυντηρίων γραμμών για τα κράτη μέλη, ως βοηθήματος για τις αρμόδιες εθνικές αρχές στην εκ μέρους τους κατάλληλη διενέργεια προκαταρκτικής εκτίμησης, καθώς και για την κατάλληλη ενημέρωση των χρηστών εις ό,τι αφορά το περιεχόμενο των προς υποβολή φακέλων.
(3)
Τα μέτρα που ορίζονται στην παρούσα απόφαση είναι σύμφωνα με τη γνώμη της επιτροπής που συνεστήθη δυνάμει του άρθρου 21 της οδηγίας 90/219/ΕΟΚ,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι κατευθυντήριες γραμμές που ορίζονται στο παράρτημα της παρούσας απόφασης θα χρησιμοποιούνται ως συμπλήρωμα του μέρους Β του παραρτήματος ΙΙ της οδηγίας 90/219/ΕΟΚ.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 28 Φεβρουαρίου 2005.

Labels: 7
16
20
0